Младежите на ХК „Добруджа” достигнаха до финалите, 16-годишните не успяха :: Спорт :: Добруджанска Tрибуна
Младежите на ХК „Добруджа” достигнаха до финалите, 16-годишните не успяха
Размер на шрифта: a | a | a 14:01 24 ноември 2017
В рамките на два дни се състояха квалификационни турнири за определяне на участниците във финалните четворки в турнира за Купата на България по хандбал при подрастващите. В тях се изявяваха две формации при юношите на ХК „Добруджа”. Право на участие във финалните битки и разпределението на призовите места придобиха младежите до 19 години на добричкия клуб. Вчера избраниците на тандема Георги Андреев - Джошкун Якубов спориха във Варна. „Жълто-зелените” спечелиха с 26:21 двубоя си със „Шумен”, след което отстъпиха с минималното 10:13 на домакините от „Спартак”. В крайна сметка тази среща се оказа протоколна и двата отбора ще играят на финалите. Градът домакин на решителната надпревара и датите за провеждането и все още не са уточнени, защото все още не се знаят имената на другите два тима. Това ще стане в понеделник на турнир в Габрово, където умения ще демонстрират съставите на „Асти” /Хасково/, „Локомотив” /Г. Оряховица/, „Фрегата” /Бургас/ и „Левски” /гр. Левски/.
16-годишните юноши на ХК „Добруджа” също преминаха през ситото на квалификациите. За разлика от по-големите те няма късмет в Шумен, където след победа над „Чардафон” /Габрово/ претърпяха поражения от бъдещите финалисти - „Фрегата” /Бургас/ и „Спартак” /Варна/. Хандбалната федерация от тази година промени схемата на финалните турнири при подрастващите, където призьорите ще се излъчват при участието на 4, а не на 8 отбора.
Етикети: бургас, габрово, добруджа, левски, отбора, още, подрастващите, финалните, фрегата, шумен
тази година точки място лек автомобил споразумение децата страната развитие добрич жълто зелените деца община Добрич балчик септември добричлии група Албена зала част генерал тошево българия кръг град Добричка област добруджа община каварна Варна проекта след като